b"\n_START_ARTICLE_\nWilliam Fogg Osgood\n_START_SECTION_\nVida i obra\n_START_PARAGRAPH_\nWilliam Osgood va estudiar a la universitat Harvard en la qual es va graduar el 1886 en la que va seguir estudis de post grau l'any seg\xc3\xbcent. El 1887 es va traslladar a Alemanya per estudiar amb Felix Klein a la universitat de G\xc3\xb6ttingen, per\xc3\xb2 els anys seg\xc3\xbcents va estudiar a la Universitat d'Erlangen en la qual es va doctorar el 1890. Aquest mateix any, despr\xc3\xa9s de casar-se, va retornar als Estats Units._NEWLINE_Des de 1890 fins a la seva jubilaci\xc3\xb3 el 1933, va ser professor de la universitat Harvard, essent, juntament amb Maxime B\xc3\xb4cher (1867-1918), el gran impulsor de les matem\xc3\xa0tiques en aquesta universitat, fins a convertir-la en un dels departaments de matem\xc3\xa0tiques m\xc3\xa9s importants dels Estats Units._NEWLINE_El 1907 va publicar la seva obra m\xc3\xa9s notable, Funktionentheorie: un tractat sobre els m\xc3\xa8todes i els resultats fonamentals de l'an\xc3\xa0lisi matem\xc3\xa0tica amb les seves aplicacions a la teoria de les funcions de variable real o complexa."